eelnõu

NARVA LINNAVOLIKOGU

OTSUS

Narva \_\_\_\_\_\_\_\_\_\_\_\_\_ nr \_\_\_\_\_

**Narva linna kultuuristrateegia 2030 koostamise**

**algatamine ja lähteülesande kehtestamine**

**1. Asjaolud ja menetluse käik**

Vastavalt Narva Linnavolikogu 27.05.2004. a määrusega nr 29/35 kinnitatud Narva Linnavalitsuse Kultuuriosakonna põhimääruse punktidele 2.1 ja 2.17 on osakonna ülesannete hulgas kultuuri ja spordi arendusprogrammi väljatöötamine ja elluviimine ning Narva linna kultuuri ja spordi olukorra analüüsimine ja arengu prognoosimine. Hetkel kehtiva arengudokumendi „Narva linna kultuuri ja spordi arengukava 2015-2022“ kehtivusaeg lõpeb 2022. aastal. Tulenevalt Narva linna otsusest kandideerida Euroopa kultuuripealinna tiitlile ning vastavalt korraldatud riigihanke tulemustele koostab OÜ Shiftworks Narva linna kultuuristrateegiat. Otsusega algatatakse pikaajalise kultuuristrateegia koostamise protsess aastani 2030, milles kajastatakse hetkeolukord ja millega määratakse kindlaks pikaajalised arengusuunad. Vastavalt Narva Linnavolikogu 28.09.2006. a määrusega nr 42 kehtestatud „Narva linna arengudokumentide menetlemise korra” § 17 lõikele 2 vastutab Narva valdkonnapõhise arengukava koostamise eest vastava valdkonnaga tegelev ametiasutus.

Dokumendi koostamise aluseks võetakse dokumendi koostamise algatamise ja lähteülesande kinnitamise otsus.

**2. Õiguslikud alused**

Kohaliku omavalitsuse korralduse seaduse § 37 lõike 3 punkti 2 kohaselt võib kehtiva arengukava täpsustamiseks või täiendamiseks koostada täiendavalt valdkonnapõhise arengukava.

Narva Linnavolikogu 28.09.2006. a määrusega nr 42 kehtestatud „Narva linna arengudokumentide menetlemise korra” § 17 lõike 1 kohaselt Narva valdkonnapõhise arengukava koostamine algatatakse linnavolikogu otsuse alusel ning toimub vastavalt linnavolikogu poolt kehtestatud lähteülesandele.

**3. Otsus**

1. Algatada Narva linna kultuuristrateegia 2030koostamine ja kehtestada lähteülesanne vastavalt lisale.
2. Narva Linnavalitsuse Kultuuriosakonnal korraldada Narva linna kultuuristrateegia 2030koostamine lähtudes käesoleva otsuse punktis 3.1 nimetatud lähteülesandest.
3. Narva Linnavalitsuse Kultuuriosakonnal korraldada Narva linna kultuuristrateegia 2030 koostamise käigus avalik arutelu.

**4. Rakendussätted**

1. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.
2. Otsus jõustub seadusega sätestatud korras.

Narva Linnavolikogu esimees

Narva Linnavolikogu \_\_\_\_\_\_\_\_\_\_\_

otsuse nr \_\_\_\_\_ lisa

**Narva linna kultuuristrateegia 2030**

**lähteülesanne**

**1. Arengukava eesmärk ja ülesanded.**

Narva linna kultuuristrateegia koostatakse kultuuri- ja spordivaldkonna läbimõeldud ja sihipäraseks arendamiseks ning kultuuri ja loovuse rolli tugevdamiseks teistes linnaelu valdkondades. Loodav strateegia on otseselt seotud Narva linna otsusega kandideerida Euroopa kultuuripealinnaks aastal 2024, mistõttu peab strateegia katma perioodi, mis sisaldab nii kultuuripealinna ettevalmistusi, läbiviimist ja järeltegevusi.

Dokument „Narva linna kultuurikultuuristrateegia 2030” sisaldab olukorra hetkekirjeldust ja selle analüüsi, visiooni aastaks 2030, strateegilisi eesmärke ja nende elluviimiseks vajalikke meetmeid ja tegevuskava, riskianalüüsi koos riskide maandamiseks kavandatavate tegevustega.

Narva linna funktsioonide efektiivsemaks täitmiseks kultuuri- ja spordivaldkonnas on vaja koostada pikaajaline arengustrateegia ning seega luua eeldused linna kultuuri tasakaalustatud arenguks ning määrata kindlaks arengusuunad. Konkreetne tegevuskava aitab efektiivsemalt kasutada olemasolevaid ressursse ning tõhustada linna tegevust kultuuri- ja spordivaldkonnas. Võtmekohaks on kultuuri, spordi ja loovuse sidumine teiste linnaelu valdkondadega, sh hariduse, ettevõtluse, turismi, sotsiaalvaldkonna arengutega jt.

Narva linna kultuuristrateegia 2030 koostamisel lähtutakse nii kohalikest kultuurivaldkonna asjaoludest ning erisustest kui ka riigi ja Euroopa Liidu tasandi prioriteetsetest suundadest.

**2. Arengukavas käsitletav ajavahemik, arengukava kehtivuse tähtaeg.**

Narva linna kultuuristrateegia 2030 käsitletav ajavahemik on 2020-2030. Arengukava hõlmab 11 aastat eelseisvat eelarveaastat. Arengukava esitab Narva linna kultuurivaldkonna visiooni ja strateegilised eesmärgid aastani 2030, detailsem tegevusplaan esitatakse aastani 2025.

**3. Arengukava vastavus riiklikele arengukavadele, Narva arengustrateegiale, Narva linna arengukavale jt Narva arengudokumentidele.**

Arengukava koostamisel tuleb arvestada kehtivaid õigusakte ja muid arengukavade koostamist reglementeerivaid dokumente, samuti Euroopa kultuuripealinnaks kandideerimise tingimusi.

Arengukava lähtub muu hulgas riiklikust dokumendist „Kultuuripoliitika põhialused aastani 2020“ (riik on käivitanud uute kultuuripoliitika põhialuste koostamise aastani 2030), samuti maakondlikust arengustrateegiast, Narva linna arengukavast ja teistest valdkondlikest linna arengudokumentidest. Samuti võetakse aluseks Euroopa kultuuripealinnaks kandideerimise tingimused.

**4. Arengukava koostajad; arengukava koostamisse kaasatavad ametiasutused, linnavolikogu liikmed jt.**

Arengukava koostamist korraldab Narva Linnavalitsuse Kultuuriosakond. Shiftworks OÜ koostab Narva linna kultuuristrateegia 2030 eelnõu, mis järgib Narva – Euroopa kultuuripealinna 2024 eeltaotluse ettevalmistamist. Arengukava koostamise protsessi kaasatakse Narva Linnavalitsuse Kultuuriosakonna hallatavad kultuuriasutused ja huvikoolid, Narva Muuseum, kultuuri- ja spordialal tegutsevad linna mittetulundusühingud (eelkõige rahvuskultuuriseltsid, ühingud ja spordiklubid) ja teised organisatsioonid, Narva Linna Arenduse ja Ökonoomika Amet ning vajadusel ka teised Narva Linnavalitsuse ametiasutused. Arengukava koostamisel toimub koostöö Narva Linnavolikogu kultuuri- ja spordikomisjoniga. Avalike arutelude kaudu kaasatakse Narva linna kultuuristrateegia koostamise protsessi kõik huvitatud isikud. Kultuuristrateegia koostamine toimub paralleelselt ja kooskõlas Euroopa kultuuripealinna taotluse ettevalmistamisega, protsessi teostavad Euroopa kultuuripealinna taotluse ettevalmistamise partner OÜ Shiftworks.

**5. Arengukava algatamiseks ja koostamiseks vajalikud tegevused.**

Narva linna kultuuristrateegia 2030 koostamine algatatakse Narva Linnavolikogu otsusega. Arengukava koostamine algab andmete kogumisest, andmete analüüsimisest, hetkeseisu olukorra kaardistamisest. Seejärel toimub prognooside andmine ja planeerimine, arengukava ja tegevuskava väljatöötamine. Arengukava väljatöötamine toimub paralleelselt Euroopa kultuuripealinna ettevalmistusprotsessiga. Koos eeltaotlusega 2018. aasta septembriks esitatakse esialgne kultuuristrateegia tööversioon, mis sätestab visiooni ja põhieesmärgid. Kultuuristrateegia tööversiooni uuendamine jätkub põhitaotluse voorus 2019. aasta, kultuuristrateegia kinnitatakse Narva Linnavolikogu poolt hiljemalt 2019. aasta septembris enne Euroopa kultuuripealinna põhitaotluse esitamist.

**6. Dokumendi koostamise tähtajad.**

Peale Narva Linnavolikogu poolt Narva linna kultuuristrateegia 2030 koostamise algatamist ja lähteülesande kehtestamist toimub 2018. a suve-sügisperioodil töö kultuuristrateegia koostamise kallal, mis toimub paralleelselt Euroopa kultuuripealinna eeltaotluse ettevalmistamisega. Kui Narva linn läbib Euroopa kultuuripealinna eeltaotluse vooru, siis jätkatakse kultuuristrateegia koostamist ja täiendamist 2019. aasta jooksul. Kultuuristrateegia lõpliku verisooni eelnõu avalikustamine toimub linna kodulehel hiljemalt 2019. aasta suveperioodil, mis toimub vähemalt kolme nädala vältel, mille jooksul on kõigil võimalik esitada oma ettepanekuid (avalik arutelu) Arengukava täiendatakse ja täpsustatakse arvestades avaliku arutelu tulemusi. Hiljemalt augustis 2019 kooskõlastatakse kultuuristrateegia eelnõu Narva Linna Arenduse ja Ökonoomika Ametiga ning esitatakse kooskõlastamiseks Narva Linnavalitsusele ning edastatakse Narva Linnavolikogule kinnitamiseks. Arengukava täiendatakse ja täpsustatakse selle menetlemise käigus.

**7. Arengukava kooskõlastamise ja avalikustamise kord.**

Vastavalt Narva linna arengudokumentide menetlemise korra § 17 lõikele 3 Narva linna kultuuristrateegia kinnitamise eelnõu kooskõlastatakse Narva Linna Arenduse ja Ökonoomika Ametiga.

Vastavalt avaliku teabe seaduse § 28 lõike 1 punktile 17 ning Narva linna arengudokumentide menetlemise korra §-le 18 Narva Linnavalitsuse Kultuuriosakond avalikustab arengukava eelnõu Narva linna kodulehel ja korraldab avalike arutelude kaudu kõigi huvitatud isikute kaasamise. Heakskiidetud ja vastuvõetud Narva linna kultuuristrateegia avalikustatakse linna veebilehel pärast Narva Linnavolikogu poolt dokumendi kinnitamist.

eelnõu

# NARVA LINNAVALITSUS

### PROTOKOLLILINE OTSUS

Narva \_\_\_.\_\_\_\_\_\_\_.2018 nr \_\_\_\_

**Narva Linnavolikogu otsuse „Narva linna kultuuristrateegia 2030 algatamine ja lähteülesande kehtestamine“ eelnõu esitamine**

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.
2. Volitada Narva Linnavalitsuse Kultuuriosakonna juhatajat Viktoria Lutust antud küsimust ette kandma Narva Linnavolikogu istungil.

Tarmo Tammiste

Linnapea Ants Liimets

Linnasekretär